ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
17 ส.ค. 2559

สรุปตลาดภาคเช้า
ตลาดภาคเช้าแกว่งตัวในกรอบแคบ แต่ส่วนใหญ่วิ่งอยู่ในแดนลบ ปิดตลาดปรับตัวลดลงไป 4.32 จุด มาอยู่ที่ 1533.20 จุด ที่ปริมาณการซื้อขายรวม 3.1 หมื่นลบ. ทั้งนี้เราเริ่มเห็นการอ่อนแรงของ Fund Flow ซึ่งทำให้หุ้นกลุ่ม BANK ปรับตัวลดลงนำตลาด อีกทั้งในระหว่างวันราคาน้ำมันดิบได้เริ่มปรับตัวลง ทำให้หุ้นกลุ่มพลังงานชะลอตัวลงตามไปด้วย
 
แนวโน้ม ภาคบ่าย
ภาพรวมตลาดที่ยังคงขาดปัจจัยบวกใหม่ ทำให้เราคาดว่า SET ในช่วงบ่ายจะยังคงแกว่งตัวแคบ ขณะที่ความเสี่ยงจากเหตุการณ์ระเบิดในประเทศ เชื่อว่ากระทบในระยะสั้นเท่านั้น ดังนั้นอาจเลือกสะสมหุ้นกลุ่มท่องเทียว หรือสายการบิน ที่ได้ราคาหุ้นอ่อนตัวลงไปก่อนหน้านี้ได้ รวมทั้งสามารถเก็งกำไรหุ้นกลุ่มพลังงาน จากประเด็นราคาน้ำมันดิบสัปดาห์นี้ดีดตัวแรงกว่า 11%WoW มาปิดที่ 46.25 US/Barrel
 
วิเคราะห์ทางเทคนิค
PTG
ราคาปิด 25.75 บาท
แนวรับ 25.50 บาท
แนวต้าน 27, 28 บาท
แนว cut หากราคาหุ้นมีโอกาสหลุด 24.80 บาท
กราฟ PTG อ่อนตัวลงทำให้สัญญาณระยะสั้นใน Stoch เกิด Oversold ซึ่งจะทำให้มีโอกาส rebound ขึ้นได้ โดยมีแนวต้านสำคัญ 28.50 บาท  อย่างไรก็ตามให้กำหนดจุดลดความเสี่ยงไว้ที่  24.80 บาท
 
เด็กแนว
VTE ราคาหุ้นร้อนแรงไม่ผิดหวัง ตอนนี้ชนต้านแรก 3 บาท และกำไรผ่านไปหน้าตาเฉย  อาการแบบนี้แสดงให้เห็นเลยว่าของกำลังขึ้นด้วยปัจจัยบวกมากมายที่เด็กแนวเคยประเมินให้ฟัง  เอาว่าที่สุคัญมีอะไรบ้าง
1. การรับรู้งานก่อสร้างโรงไฟฟ้าที่พม่าขนาด 220 MW รวม 1.1 หมื่นล้านบาท จะรับรู้ในรอบ 12 เดือนแรกนี้ 2.5 พันล้านบาท  ซึ่งใน Q3-4 จะทยอยเข้ามาแล้ว
2. เพิ่งรับงานก่อสร้างโรงไฟฟ้าในฟิลิปปินส์ ขนาด 25 mw มูลค่า 1 พันล้านบาท โรงนี้เร่งด่วนต้องสร้างให้จบภายใน 6 เดือน
เพราะฉะนั้นจะรับรู้รายได้อย่างรวดเร็วในสื้นปีควรจะมีรายได้จากงานนี้ 800 ล้านบาท เท่ากับครึ่งปีหลงกำไรจะทะลักเข้ามา และเข้าเต็มๆ  ปี 60 แบบอั้นไม่อยู่  เด็กแนวกำลังจะบอกต่อว่าจับตาให้ดี บริษัทรับงานใหญ่หลายงาน ต้องมีพันธมิตร และต้องมีอะไรอีกไม่น้อยเกี่ยวกับการปรับโครงสร้างทุน ขอบอกว่าถ้ามองในปี 60 ที่จะมีรายได้ไม่น้อยกว่า 3.5 พันล้านบาท ราคาหุ้นประเมินด้วย PE 15 เท่าจะเห็น 6 บาทอย่างน้อยเลยอ่ะ
กราฟ VTE ขึ้นตัดผ่านแนวต้านสำคัญ และตัดผ่านกรอบสามเหลี่ยม week ขึ้นมา โดยสัญญาณซื้อในระยะสัปดาห์เกิดขึ้นที่ Stoch มีการโค้งตัวแล้ว  ส่งสัญญาณจะเดินหน้าต่อ มีแนวต้าน 3.30 บาทถัดไป